ખેડા જિલ્લાના માતરમાં ધોરણ 6ના વિદ્યાર્થી શિવ ત્રિવેદીને તેની શિક્ષિકાએ લાકડીથી માર માર્યો હતો તેના કારણે વિદ્યાર્થીના હાથ ઉપર સોળ ઉપસી આવ્યા હતા. શિક્ષિક સાથે વાલીએ વાત કરતા શિક્ષિકાએ કહ્યું હતું કે તમારા બાળકને શાળામાંથી ઉઠાઠી મૂકો. જોકે મામલો ઉગ્ર બનતા શિક્ષિકા સુનિતા બહેને લેખિતમાં માફી માંગી હતી. આ અંગે શિક્ષિકા તથા આચાર્યએ જણાવ્યું હતું કે આ વિદ્યાર્થી ભણવામાં અનિયમિત છે અને તે અંગે વારંવાર વાલીઓને જાણ કરવામાં આવી હતી. છતાં તેનામાં કોઈ સુધારો નહોતો.